Na osnovu člana 36 stav 2 Zakona o sistemu unutrašnjih finansijskih kontrola u javnom sektoru („Službeni list CG“, br. 73/08, 20/11, 30/12 i 34/14) i člana 11 stav 2 Zakona o zaradama državnih službenika i namještenika („Službeni list CG“, broj 14/12), Vlada Crne Gore na sjednici od 30.aprila 2015. godine, donijela je

**UREDBU O ZVANJIMA UNUTRAŠNJIH REVIZORA U JAVNOM SEKTORU**

(„Službeni list CG“, broj 28/15)

**Predmet**

Član 1

Ovom uredbom utvrđuju se zvanja unutrašnjih revizora u javnom sektoru i raspoređivanje zvanja u platne razrede.

**Zvanja unutrašnjih revizora**

Član 2

Zvanja unutrašnjih revizora (u daljem tekstu: zvanja) su:

- rukovodilac jedinice za unutrašnju reviziju – VII1 nivo kvalifikacije obrazovanja, najmanje pet godina radnog iskustva od čega dvije godine na poslovima revizije;

- viši unutrašnji revizor – VII1 nivo kvalifikacije obrazovanja, najmanje pet godina radnog iskustva, od čega jedna godina radnog iskustva na poslovima revizije, finansijske kontrole ili računovodstveno-finansijskim poslovima;

- stariji unutrašnji revizor - VII1 nivo kvalifikacije obrazovanja, najmanje tri godine radnog iskustva, od čega jedna godina radnog iskustva na poslovima revizije, finansijske kontrole ili računovodstveno-finansijskim poslovima; i

- mlađi unutrašnji revizor - VII1 nivo kvalifikacije obrazovanja, najmanje jedna godina radnog iskustva na poslovima revizije, finansijske kontrole ili računovodstveno-finansijskim poslovima.

**Raspoređivanje zvanja u platne razrede**

Član 3

Zvanja, utvrđena ovom uredbom, raspoređuju se u sljedeće platne razrede, i to:

----------------------------------------------------------------------------------------------------

ZVANJA PLATNI RAZREDI

OD DO

rukovodilac jedinice za unutrašnju reviziju 8 - 6

viši unutrašnji revizor 10 - 8

stariji unutrašnji revizor 12 - 10

mlađi unutrašnji revizor 14 - 12

\_\_\_\_\_\_\_\_\_\_\_\_\_\_\_

**Prestanak važenja**

Član 4

Danom stupanja na snagu ove uredbe prestaje da važi Uredba o zvanjima unutrašnjih revizora („Službeni list CG“, broj 23/09).

**Stupanje na snagu**

Član 5

Ova uredba stupa na snagu osmog dana od dana objavljivanja u „Službenom listu Crne Gore“.

Broj: 08-879

Podgorica, 30. april 2015. godine

**Vlada Crne Gore**

Predsjednik,

**Milo Đukanović**